Primeres impressions sobre el nou barem d’indemnitzacions per accidents de trànsit | El Jurista\nPer Borja Hernández\nTraducció per Claudia Mestres\nEl proppassat 25 d’abril va celebrar-se la conferència sobre el “Nou barem d’indemnitzacions per accidents de trànsit, novetats principals i l’intent d’unificació de criteris respecte a qüestions controvertides” per part de la Il·lustríssima Berta Pellicer Ortiz, Magistrada titular del Jutjat de Primera Instància número 53 de Barcelona.\nEn aquesta ponència no només es van abordar qüestions relatives a la mateixa norma referida, sinó que es va deixar pas a aquelles qüestions que sorgeixen en els primers temps d’aplicació d’una norma.\nÒbviament, per a resoldre aquestes qüestions només es pot recórrer a la jurisprudència i a la formulació de situacions concretes que forcin la interpretació de la llei però, gràcies a ponències com la que ens ocupa aquí, aquest procés pot arribar a ser molt més amable.\nCal aclarir sens falta que la informació que s’hi va oferir no és en cap cas vinculant, encara que és cert que conèixer de primera mà com preveuen interpretar qüestions determinades alguns dels magistrats que podem trobar a Sala, pot tenir molts avantatges i, fins i tot, estalviar-nos més d’una ensopegada processal o de resultat envers el nostre representat.\nEn primer lloc es va repassar l’estructura de la norma a la qual fem referència en aquest article. Lògicament, només llegint-ne l’índex podem observar com apareixen nous conceptes i com en alguns casos aquests nous conceptes en substitueixen d’anteriors.\nBerta Pellicer Ortiz | El Jurista\nAlguns conceptes, com ara els relatius a l’antiga valoració de danys en dies impeditius i no impeditius, donen pas als danys molt greus per als dies d’ingrés a la UCI, greus als dies d’hospitalització i moderats a la resta.\nUna altra de les novetats principals ha estat la introducció de nous beneficiaris respecte a les indemnitzacions per danys patits. Aquests beneficiaris han resultat ser els acostats i els familiars convivents amb més de cinc anys de convivència anterior a la defunció, així com els cònjuges, ascendents, descendents i germans.\nÒbviament, aquest tipus de qüestions van generar un creixement exponencial inicial respecte a la ligitositat, ja que com bé assenyalava la ponent “un concepte tan indeterminat generarà interpretacions inicials molt dissemblants”.\nPer altra banda, sembla que hi ha indemnitzacions determinades que s’incrementen. Així és el cas de la indemnització per defunció, en la qual l’augment és aproximadament d’un 50 % més de mitjana, un 35 % més de mitjana en el cas de les seqüeles, un 12,8 % de mitjana en les lesions, així com una revaloració de les pensions.\nUn altre aspecte que va tractar la ponent va ser el càlcul de les indemnitzacions en el cas de lesions interagreujants i lesions que no ho siguin. Cal recordar que les lesions interagreujants inclouen seqüeles concurrents que, derivades d’un mateix accident, afecten funcions comunes i s’agreugen mútuament.\nEn aquest cas la llei és altre cop inespecífica, fet que dóna lloc a una confusió interpretativa, per la qual cosa les interpretacions jurisprudencials inicials podran ser dissemblants. No obstant això, la ponent va informar que és una l’opinió majoritària del grup de magistrats que assisteixen a les reunions no vinculants és valorar que aquest càlcul es traduirà en una doble aplicació del mètode Baltasar: càlcul de la lesió interagreujant amb l’arrodoniment i la puntuació corresponents, i altre cop una aplicació del mètode Baltasar.\nUn altre aspecte que és imprescindible tractar és la modulació de la indemnització quan es perceben prestacions públiques. Fa tenir la sensació que aquesta és l’aberració més gran de la llei, ja que del text se’n desprèn que es financen públicament les companyies asseguradores.\nA la pràctica, en el cas de les lesions permanents, el factor corrector aplicable no redueix la indemnització per la percepció perquè això ja s’integra a la taula, de la mateixa manera que el lucre cessant per defunció. No obstant això, sí que es resta directament en el cas de les lesions temporals.\nConseqüentment hem de preveure que les asseguradores s’aferraran a una interpretació formalista respecte d’aquesta qüestió en nom de la gran artilleria que aparentment els proporciona la llei.\nEn darrer lloc, a la sessió es va fer referència als traumatismes vertebrals, traduïts al llenguatge comú com a fuetada cervical.\nRespecte d’aquesta qüestió la llei preveu que només s’indemnitzi en cas d’informe mèdic concloent respecte al nexe causal entre les lesions i el sinistre. Quant a això és imprescindible ser molt crític, ja que quan en base a un interès econòmic s’intenta regular un criteri mèdic, s’estan qüestionant els valors constitucionals.\nSi bé se sap que els casos de frau a companyies asseguradores han augmentat durant els darrers anys, això no autoritza èticament la redacció d’una barbàrie normativa com aquesta. En conseqüència, segons informa la ponent, sembla que seran els mateixos magistrats els qui valorin durant la proposició de la prova si els informes corresponents són concloents o no.\nNo obstant això es fa difícil creure que una norma actual incorri en tal hipocresia normativa: d’una banda s’incrementen indemnitzacions poc habituals i de xifres molt altes, mentre que d’altra banda es redueixen radicalment les més habituals i de xifres menys elevades. D’aquesta manera el balanç entre els beneficis i les pèrdues proporcionals sembla esperançador per a les companyies asseguradores. I sembla que és així perquè amb una aplicació formalista d’aquesta norma seran les companyies les que en surtin beneficiades d’una manera òbvia i aclaparant.\nAixí doncs sembla que, tot i que la nova normativa genera figures jurídiques noves i proporciona eines noves als lesionats i perjudicats per accidents de trànsit, acaba limitant aquelles situacions més comunes i quotidianes al respecte. Per tant, només “sembla” que es produeixi un increment real en les indemnitzacions, ja que a la pràctica sembla que s’emmascari i justifiqui el benefici econòmic de les companyies del sector recorrent a actuacions com l’intent de plasmar la regulació d’un criteri mèdic en una norma jurídica.\nLa Magistrada Berta Pellicer Ortiz durant la seva ponència | El Jurista\nMalgrat tot haurem d’esperar pacientment a que els nostres jutges i magistrats reformulin el text legal mitjançant la jurisprudència. El que resultarà inevitable serà la inseguretat legislativa a la qual estarem sotmesos durant aquesta primera etapa d’aplicació de la llei, situació lògica, però marcada per l’acritud que hi ha normalment al voltant dels afers relacionats amb les companyies asseguradores. La mera aprovació inicial d’alguns dels conceptes esmentats ja resulta indignant i es genera sempre aquesta sensació que en el pols legal en el qual es troben diàriament les companyies asseguradores i els perjudicats, una de les dues parts comença sempre l’assalt molt més nodrida, preparada, recolzada i descansada que l’altra.


Màrius Blàvia, escriptor i professor de secundària\nDijous, 20 Juliol 2017 11:45\nMàrius Blàvia amb la seva darrera novel·la. Laia Pedrós\n“La flama és la vida més enllà i d’or perquè se suposa que ha de ser millor”\nMàrius Blàvia, escriptor i professor de secundària des de fa 28 anys de Lleida tot i que afincat a Agramunt, acaba de publicar la seva última novel·la ‘La flama d’or’, que ja es pot adquirir per internet a la pàgina web de l’editorial El Cep i La Nansa. Al setembre es trobarà a les llibreries. Blàvia presenta una novel·la gòtica i fantàstica en la que parla sobre la vida i la mort.\nQuè hi trobarà el lector a ‘La flama d’or’?\n‘La flama d’or’ és una novel·la a cavall entre la novel·la gòtica (de terror, amb elements medievals i fantasiosos, que es publicaven entre finals del segle XVIII i principis del segle XIX) i la novel·la fantàstica (on hi apareixen personatges immortals, hi ha la personificació de la Mort i el Mal...).\n‘La flama d’or’ està contextualitzada a la ciutat de Lleida i explica la història d’un estudiant de medicina, Neftalí Miravall, la família del qual era amiga de la família Torres (Màrius Torres, Humbert Torres...). Així, com la família Torres, la família Miravall pertanyia a una mena de barreja entre ciència i religió que s’anomenava metapsíquica, molt habitual a la Lleida dels anys 20 i 30. Eren bàsicament espiritistes, ells creien que Jesús era un home molt important però que no era fill de Déu, també pensaven que l’ànima és immortal.\nEntre els personatges que hi apareixen hi ha el mateix poeta Màrius Torres. De fet, el protagonista, Neftalí Miravall, té una existència paral·lela a la de Màrius Torres. És un noi a qui també li se li mort la mare, té un pare que és un metge important i té interessos polítics... Si Torres volia ser poeta, Miravall pretenia ser novel·lista...\nAixí doncs, és una novel·la fictícia o real?\nÉs totalment fictícia tot i que de forma esporàdica hi apareixen personatges que van existir realment. La família Miravall és inventada però és molt possible que hi haguessin famílies amics dels Torres que fossin metges, metapsíquics i que practiquessin l’espiritisme, com ja és conegut de la família de Màrius Torres.\nPer què apostes per aquests elements fantasioses i relacionats amb la immortalitat?\nAquesta és la cinquena novel·la que publico i totes, ja és marca de la casa, tenen elements fantasiosos amb personatges que moren però que no acaben de morir, amb personatges que han mort però que tornen a aparèixer... En altres novel·les, per exemple, apareixen també personatges de l’època com Jaume i Magí Morera. Tinc cert interès en explorar la Lleida del primer terç del segle XX.\nCom ha estat el procés d’elaboració del llibre?\nMolt llarg, he tardat 6 anys en escriure ‘La flama d’or’ tot i que no hi he treballat cada dia, ho he fet de forma bastant esporàdica. Aquell lema dels llatins: ‘Nulla dies sine linea’ (‘cap dia sense una línia’) no l’he practicat. També he de dir que professionalment no em dedico a escriure sinó que sóc professor de secundària a l’institut Ribera del Sió d’Agramunt i el dia a dia no em permet dedicar molt temps a escriure.\nN’estàs content del resultat?\nSí, bastant. De fet, la dedico a una escriptora que viu a Lleida però que és de Cervera, Rosa Fabregat, perquè som amics des de fa anys i sempre ha tingut interès amb el que faig. Sempre m’ha llegit, m’ha animat…\nA qui va dirigida la novel·la?\n‘La flama d’or’ és per aquelles persones que alguna vegada s’han preguntat: Existeix Déu?, Hi ha vida darrere la mort?, Qui sóc jo? La novel·la planteja aquestes preguntes i en certa manera les respon. El protagonista es fa aquestes preguntes i al final arriba a conclusions, que jo crec que són personals però al mateix temps són extrapolables a qualsevol persona.\nPer què ‘La flama d’or’?\nAixò t’ho explicaré amb una dedicatòria que he afegit al començament del llibre del poeta Màrius torres que diu: ‘Quan seràs mort encara faràs créixer una flama’. Per tant, la flama és la vida al més enllà, i la flama d’or perquè la vida després de la mort se suposa que ha de ser molt millor que aquesta.\nBé, la fotografia de la portada és de l’arxiu familiar. És una foto on es pot veure la Seu Vella de Lleida i forma part de l’arxiu de la meva família ja que no acabàvem de trobar cap fotografia que ens acabés de convèncer.\nDurant la teva trajectòria literària has escrit ja cinc novel·les. Pots fer-ne un petit resum?\nSí, l’any 1995 vaig publicar ‘L’illa dels morts’, inspirada a Cervera i guardonada amb el Premi Literari de Novel·la Breu Ciutat de Mollerussa.\nEl 1997 vaig publicar ‘La llum de l’abisme’, conceptualitzada a la Lleida de principis del segle XX. Tracta sobre un amor impossible que acaba fatal, com tots aquests amors.\nL’any 2004, també a la Lleida de principis del segle XX, vaig publicar ‘Estirp d’homes lliures’. Aquí hi apareixen intel·lectuals de l’època.\nEl 2010 va arribar ‘Dreceres al bosc’, aquesta passava a Agramunt i hi havia elements autobiogràfics. Un professor que tota la vida havia admirat un escriptor determinat que només havia escrit una novel·la, i el protagonista vol saber-ne el motiu.\nEntremig vaig publicar un dietari que es deia ‘El viure secret’, aquest l’any 1999.\nCom ha evolucionat aquesta trajectòria?\nSuposa que la primera novel·la tenia defectes de fàbrica, defectes com ser molt espontani, ser poc tècnic, utilitzar un llenguatge massa rocambolesc, difícil i barroc. Això en les primeres novel·les passava.\nLlegit 436 vegades\tDarrera modificació el Dijous, 20 Juliol 2017 11:50\nMés en aquesta categoria: « Núria Toledo, presidenta de l’Associació Admiral’s Cup Lights\tFerran Orobitg, actor que presentarà l'espectacle 'Límits' a FiraTàrrega 2017 »


Revista Pebrella: Debats argumentatitus a la classe de valencià\nDebats argumentatitus a la classe de valencià\nUn text argumentatiu és aquell on predomina l’argumentació i que exposa l'opinió de l'autor sobre un assumpte. Argumentar consisteix a exposar de manera raonada i lògica unes opinions per tal de convèncer algú que manifesta una altra opinió.\n1. L'exposició: es presenta la tesi, la idea que es vol demostrar. Són les raons que serveixen per defensar una idea. També hi pot haver contraarguments, és a dir, arguments en contra, que es poden tenir en compte per rebatre'ls i reforçar la idea que es vol defensar.\n2. La demostració: es presenten els arguments que corroboren la tesi de qui argumenta i que han de servir per convèncer l'interlocutor.\n3. La conclusió: recull i enuncia de manera sintètica i clara la tesi de l'autor i ofereix nous temes per tractar en un futur.\nA la classe de valencià estem organitzant una serie de debats elegits per l’alumnat de 2n A i B ja que tenim els conceptes de text argumentatiu assimilats. Els debats els duem a terme els últims deu minuts de cada classe, en ell sols intervé l’alumnat.\nEls alumnes han de triar temes polèmics (corregudes de bous, mòbil a classe) per poder interpretar diferents opinions i donar arguments.\nLa idea principal d’aquesta iniciativa és donar-li importància a l’expressió oral de l’alumne, ja que al llarg de la nostra vida ens resultarà més important que l’escrita.\nDes de la meua experiència puc dir que és molt gratificant el fet de compartir la teua opinió amb els altres i debatre amb les diferents postures que sorgeixen.\nCarles Gomar Camarena 2n ESO\nEtiquetes de comentaris: debats valencia argumentatiu


El Síndic insta el Govern i els representants polítics a garantir els drets i no erosionar en cap cas la imatge i la dignitat de la comunitat educativa - Síndic de Greuges de Catalunya - El defensor de les persones\nEl Síndic insta el Govern i els representants polítics a garantir els drets i no erosionar en cap cas la imatge i la dignitat de la comunitat educativa\nComunicat amb relació a les acusacions de delicte d’odi a nou docents de Sant Andreu de la Barca\nEl fet que als centres educatius treballin aspectes relacionats amb la situació política, per si mateix, no s'ha de considerar una vulneració dels drets de l'alumnat\nConstata que s’ha investigat el cas i que cap família ha presentat queixa, malgrat que se les va convidar a fer-ho\nRecorda que les forces de seguretat no es preveuen com a col·lectiu suscpetible de ser objecte de delictes d’odi\nCondemna la publicació de les imatges dels docents implicats per part d’un mitjà de comunicació i la seva difusió a les xarxes socials\nEl Síndic va obrir una actuació d’ofici el dia 5 d'octubre de 2017 arran de la informació que va aparèixer als mitjans de comunicació respecte dels suposats comentaris en forma de retrets que docents de l'Institut El Palau, de Sant Andreu de la Barca, presumptament havien fet a alguns alumnes (AO 223/2017). De la resposta rebuda del Departament d’Ensenyament en data 31 de gener d’enguany, se’n deriva que el Servei d’Inspecció ha visitat el centre diverses vegades per demanar informació sobre els fets, assessorar el director i vetllar pel bon funcionament del centre; que la direcció del centre ha actuat en tot moment d'acord amb les seves funcions per recuperar el clima de convivència respecte de tota la comunitat escolar i ha fet múltiples actuacions per retornar la dinàmica habitual al centre, i que en cap cas s'ha formalitzat cap procediment ordinari de queixa al centre o la Inspecció, malgrat que es va convidar als pares i mares dels alumnes presumptament afectats a fer-ho. Segons l’informe “els dies immediatament posteriors al 2 d'octubre la relació entre alumnes i docents, i entre els mateixos alumnes, es va veure influïda pel context polític”, tot i que posteriorment l’activitat acadèmica ha anat tornant progressivament a la normalitat. L'informe descriu un clima de preocupació i desassossec del personal docent, en alguns casos de gravetat.\nAixí mateix, el Consell Escolar de l’Institut, òrgan del qual depèn la Comissió de Convivència, va afirmar en un manifest que no han tingut mai “cap conflicte per raons ideològiques durant tots aquests anys d’existència de l’institut”, i que “la trajectòria dels professors acusats ha estat sempre d’una gran professionalitat al servei de l’ensenyament”.\nCal remarcar que la informació tramesa per l’Administració posa de manifest que s'han dut a terme actuacions per comprovar els fets i que, malgrat que no s'ha rebut denúncia de cap família, s'ha mantingut entrevistes amb docents, alumnes i famílies. També es constata un seguiment intensiu de la Inspecció, l’Administració educativa i els serveis educatius.\nTractament dels fets relacionats amb la situació política a l’escola\nEn aquest context, el Síndic vol afirmar que el fet que als centres educatius treballin aspectes relacionats amb la situació política, per si mateix, no s'ha de considerar una vulneració dels drets de l'alumnat, ni resulta contrari als fins de l'educació ni constitueix una pràctica adoctrinadora, ja que s'emmarca en l'exercici del dret a l'educació i en les funcions que el marc normatiu vigent atribueix al sistema educatiu.\nEl dret a l'educació va més enllà de la transmissió de coneixements i inclou, també, la preparació per a l'exercici de la ciutadania activa, l'educació en l'esfera dels drets humans, i una educació que promogui i reforci els valors ètics consagrats per la Convenció sobre els drets de l’infant (l'educació per a la pau, la tolerància) i presti atenció als problemes existents en la mateixa comunitat de l'infant.\nEl tractament que es faci de la situació actual en el context educatiu ha de tenir per finalitat respondre a les necessitats de l'alumnat tenint en compte la seva edat, el seu estadi evolutiu i contribuir al seu desenvolupament integral.\nD'altra banda, més enllà del contingut del dret a l'educació, el tractament de fets relacionats amb l'actualitat política i social a les escoles dona resposta a altres drets que infants i adolescents tenen reconeguts per l'ordenament vigent.\nLa Convenció sobre els drets de l’infant atribueix als estats el deure que l'educació s'adreci a preparar l'infant per a un vida responsable en una societat lliure, amb esperit de comprensió, pau, tolerància i amistat entre els pobles. La normativa estatal i catalana incorporen el respecte a la Constitució i l'Estatut i el respecte als drets i les llibertats fonamentals, i també els valors de la llibertat, la tolerància, la resolució pacífica dels conflictes i el pluralisme.\nLes darreres dècades a escala europea, tant al Consell d’Europa com la Comissió Europea, s’ha considerat necessari impulsar l’aprenentatge i el debat d’aspectes controvertits a les escoles, com a element de cohesió i d’expansió de la cultura de la democràcia i el respecte als drets humans.\nEl Síndic entén que l'escola, com a comunitat escolar, ha de vetllar per l'interès superior dels infants i els adolescents i, amb aquest propòsit, ha de protegir els drets a la llibertat ideològica i de consciència de tot l’alumnat per garantir que tothom pugui tenir el seu espai a l'escola i que es respectin les seves conviccions i la seva intimitat en relació amb aquestes creences i conviccions.\nL’alumnat també té dret a rebre un ensenyament que fomenti el respecte a les persones sense manipulacions ideològiques o propagandístiques (art. 10 del Decret 279/2006, de 4 de juliol, sobre drets i deures de l’alumnat i regulació de la convivència en els centres educatius no universitaris de Catalunya), sense que en cap cas se'l pugui discriminar per causa de la condició, les creences o activitats dels seus pares o familiars (art. 2.2 de la CDI).\nEn aquesta línia, la supressió de continguts o activitats relacionades amb l'actualitat pel fet que puguin donar lloc a controvèrsia a l'aula no és desitjable ni des del punt de vista pedagògic ni des de la perspectiva dels drets dels infants a l'educació. Al contrari, cal procurar promoure la capacitat crítica i l'exercici de la ciutadania activa de l'alumnat. Impartir formació en drets humans i donar als alumnes informació plural i completa forma part de l'encàrrec de l'escola com a eina per promoure un desenvolupament integral de l'alumne.\nDrets dels docents\nLa judicialització de l'actuació del professorat pel tractament que han donat als esdeveniments polítics dels darrers mesos a l'aula pot afectar la garantia del dret a l'educació dels infants en els termes descrits, ja que el clima que es genera redunda en el malestar d'alguns docents, que se senten coartats en la seva llibertat d'expressar-se lliurement a l'aula i exercir la llibertat de càtedra.\nEl Síndic considera que les actuacions del professorat que puguin constituir una actuació inadequada s’haurien de resoldre en el marc de les actuacions de supervisió administrativa que estableix el marc normatiu, és a dir, a través de la Inspecció educativa, la qual ja s’hi va pronunciar. Davant l'existència de queixes o denúncies d’alumnat i de famílies, el Departament d’Ensenyament té regulat un procediment perquè es puguin investigar i, si escau, perquè s'adoptin les mesures necessàries per revertir la situació, si cal mitjançant la imposició de sancions.\nA parer del Síndic, la tramitació per via penal d’aquests fets resulta desorbitant i inadequada, sobretot quan es pretén canalitzar com a delictes d’odi, categoria penal tipificada per protegir grups de població vulnerables. Aquestes acusacions semblen tenir una finalitat intimidatòria i dissuasiva de l’exercici de la llibertat d’expressió i de càtedra, la qual cosa resulta altament preocupant.\nSens perjudici d'això, qualsevol investigació ha de respectar el principi de presumpció d'innocència, en aquest cas respecte dels docents l'actuació dels quals va ser objecte de denúncia davant la Guàrdia Civil.\nD’altra banda, la difusió de dades dels docents atempta contra el seu dret a la intimitat i la pròpia imatge, que té la consideració de dret fonamental, i en particular la divulgació de les seves imatges pot haver vulnerat la normativa que regula el dret a la protecció de dades.\nL'Administració educativa té el deure de protegir els drets de l’alumnat, però de manera correlativa també té l'obligació de vetllar pel ple respecte dels drets dels docents, atès que, a hores d'ara, no hi ha cap resolució administrativa ni judicial que confirmi o descarti els fets denunciats per les famílies.\nEn aquest sentit, la Llei d'educació reconeix mestres i professors com agents principals del procés educatiu als centres (art. 104.1), i atribueix a l'Administració educativa el deure de "vetllar perquè el professorat rebi el tracte, la consideració i el respecte que li corresponen d'acord amb la importància social de la tasca que fa" (art. 106.1).\nEl Departament d'Ensenyament hauria d'adoptar mesures immediates per protegir aquests docents, i garantir i evitar vulneracions del seu dret a la intimitat i la pròpia imatge. A hores d'ara no es té constància que l’Administració educativa hagi dut a terme cap actuació amb aquest objectiu, i es té constància de la intervenció de la Inspecció educativa, però no del resultat d'aquesta investigació.\nL'actuació dels mitjans de comunicació que han difós aquestes dades no només vulnera els drets dels professionals, sinó que causa una pertorbació greu en el funcionament i la convivència a l'Institut El Palau i, de retruc, en el conjunt del sistema educatiu. Resulta poc ètic i no ajuda a la convivència la difusió en xarxes socials de missatges partidistes sobre aquestes dades.\nCal recordar que "l'aprenentatge de la convivència és un element fonamental del procés educatiu (art. 30.1 LEC) i tots els membres de la comunitat escolar tenen el dret a conviure en un bon clima escolar i el deure de facilitar-lo".\nL'aparició de pintades acusatòries amb dades de docents pertorba greument la convivència al centre i afecta no només els professionals de l'institut, sinó el conjunt d'alumnat, que veu greument alterat el clima de respecte i convivència.\nPer això, el Síndic de Greuges demana:\n1) Que totes les institucions i els seus representants s’abstinguin de fer un ús partidista d’aquests fets.\n2) Que se’n circumscrigui el tractament en el marc educatiu, dins de les normes pròpies i internacionals que el regulen.\n3) Que, en aquest marc, es garanteixin els drets de tota la comunitat educativa, especialment de l’alumnat i el professorat.\n4) Que les autoritats competents en matèria de protecció de dades analitzin si s’ha comès alguna actuació contrària a la normativa vigent en l’ús de les imatges dels docents de l’Institut El Palau.


Núria González a l'Escola Feminista d'Ontinyent: "Els ventres de lloguer esclavitzen a les dones i converteixen als xiquets en objectes"\nInicio Valencia La Vall d'Albaida Núria González a l’Escola Feminista d’Ontinyent: «Els ventres de lloguer esclavitzen a...\nNúria Gonzalez i Natàlia Enguix, durant l'acte de l'Escola Feminista.\nL’advocada intervé a la III Escola Feminista d’Ontinyent en una ponència on s’exposa l’explotació que amaga el negoci dels ventres de lloguer\n«Els ventres de lloguer esclavitzen a les dones i converteixen als xiquets en objectes». Així de categòrica i directa es mostrava l’advocada experta en Drets Humans, Núria González, durant la seua ponència inclosa en la III Escola Feminista d’Ontinyent, el cicle de ponències organitzat per la Regidoria d’Igualtat de l’Ajuntament de la ciutat.\nLa ponència servia en paraules de la regidora de l’àrea i primera tinenta d’alcalde, Natalia Enguix, per a conéixer més sobre un tema “molt polèmic, que s’ha blanquejat durant molt de temps des de molts sectors i que, és important denunciar perquè s’estan vulnerant els drets humans de les dones i dels nadons”. En aquest sentit, durant la ponència convertida més en un col·loqui entre l’advocada i el públic en el qual s’explicava què s’amaga darrere del concepte ‘ventre de lloguer’ o ‘gestació subrogada’ que és únicament “un contracte on l’objecte d’aquest és un ésser humà i el mitjà de producció és un altre ésser humà. El que s’està fent és transaccionar éssers humans, i això és esclavitud”.\nLa ciutadania en general plantejava els seus dubtes a Núria González sobre una pràctica il·legal a Espanya, però que sí que permet la inscripció de xiquets o xiquetes ‘comprats’ en altres països. En aquest sentit, entre el públic es trobava Abel, qui reconeixia haver “aprés moltes qüestions” després d’escoltar l’advocada. Per part seua, Almudena posava en valor la iniciativa de la’Escola Feminista, que qualificava de “molt necessària i fonamental”. En aquest sentit, es mostrava en contra dels ventres de lloguer perquè “se’ns està venent com a llibertat, però realment amaga un negoci”.\nPrecisament, l’advocada detallava que “els ventres de lloguer són un contracte format per tres parts: Un objecte que és la dona gestant, qui té totes les obligacions com ara estar sana, haver tingut fills anteriorment per a garantir que no tindrà inclinació a eixe nadó que gesta, o no vacunar-se contra la Covid-19, entre altres requisits; la part que compra, que tenen com a única obligació pagar; i la tercera part que són les agències intermediàries, que cobren xifres de fins a 200.000 euros, o fins i tot més. González exposava rotundament que “ser pare i mare és un desig. No un dret” i denunciava que “les mateixes persones que entenen i defensen que no cal comprar un gos sinó adoptar, són les mateixes que defensen els ventres de lloguer. Estar en contra no és un tema de feminisme, és un tema de sororitat mundial”.\nUna altra de les assistents, Inma, agraïa “que tots els anys es faça l’Escola Feminista. Era necessari” i, per la seua banda, María explicava que “ha sigut molt interessant conéixer la situació dels ventres de lloguer a nivell polític per a saber que està succeint tant a Espanya com en tots els països on és actualment legal”. Durant la ponència, González exposava que “si a Espanya es legalitzara seríem un país de paridores perquè vivim en un país amb una alta precarietat laboral i aquest fenomen s’aprofita de la pobresa i la desigualtat” i remarcava que a Espanya “tenim Sanitat Pública pel que les empreses s’estalviarien les despeses mèdiques que ara han d’incloure en els packs que ofereixen”. La ciutadania que no va poder assistir podrà visionar la ponència de Núria González en el canal de Youtube de l’Ajuntament d’Ontinyent.\nLa III Escola Feminista reprendrà la programació el pròxim 8 de juny a les 19:00h al Teatre Echegaray amb Paula Fraga, advocada especialista en Dret Penal i de Família, amb la ponència ‘Crítica Jurídica i feminista en les polítiques identitàries’. La ponent és integrant de la ‘Aliança contra l’esborrat de les dones’, organització que lluita contra les lleis en les quals el sexe és substituït per la identitat de gènere com a categoria jurídica.\nArtículo anteriorMuere una ballena de 25 toneladas que llegó herida a Tavernes de la Valldigna\nArtículo siguienteEl Consell autoritza la signatura d’un conveni de col·laboració amb Volkswagen per desenvolupar la gigafactoria de bateries en Sagunt\nOntinyent projecta la instal·lació de 80 panells fotovoltàics d’autoconsum al centre de majors de Sant Rafel


Un mes, un país – NouBarris.Net\n7 de Juny de 2011 admin Biblioteca\nLa biblioteca de Nou Barris ens dóna a conèixer el món a través dels seus usuaris\nLa biblioteca Nou Barris vol que tothom s’hi trobi com a casa, independentment de la seva procedència. És per això que durant el 2011 ens donen a conèixer una mica millor alguns dels països d’origen d´alguns dels usuaris, exposant diferents documents, des de guies de viatge fins a audiovisuals.\nA més a més, la biblioteca fa una crida a la col•laboració dels nous veïns i veïnes del barri. Si teniu i voleu portar fotografies, postals, cartells, o qualsevol idea que pugui servir de complement a l’exposició podeu adreçar-vos a la biblioteca de Nou Barris.\nLes aportacions formaran part d’un collage que s´anirà ampliant com a mostra de la diversitat cultural que ens enriqueix a tots. De moment, la biblioteca de Nou Barris ja ha recollit coneixements del Perú, Bolívia, l´Equador i l´Argentina.\n22 d'Agost de 2003 Introducció al món de la il.lustració del còmic a la Biblioteca de Nou Barris\n19 de Setembre de 2006 Els veïns ja coneixen l´avantprojecte de l´equipament sociosanitari de Cotxeres Borbó\nNou carril bici a la via Júlia i l´avinguda d´Aiguablava →


Mindfullness | Mas Ferriol\nLes senyals del camí\nsi ens atrevim a caminar descalços.\nSense res venim al món, el néixer ho fem nus. La vida ens va 'vestint', va afegint vivències, emocions, objectes, persones... Part del camí d'autodescobrir-se passa per deixar enrere 'conductes' i 'pensaments' obsolets que estan col·lapsant el nostre sistema.\nCom una habitació tancada molts anys, vivim a les fosques. T'has acostumat a relacionar-te amb tu mateix des d'aquest espai? Què passa quan vas traient capes de roba? Et sents més lleuger i alhora et fa por aquest canvi de gravetat. De la pesadesa passem a la lleugeresa.\n¿Potser canviar et fa por? Què significa canviar? Significa deixar enrere una manera de ser i d'estar al món. Significa renunciar a aquesta conducta, a aquest hàbit. Quins beneficis et donava? Ara hauràs de fer front als deures acumulats. I posar-te al dia. Però això també t'aportarà beneficis.\nPots observar les teves resistències a aquest procés? Una part de tu no vol canviar i una altra si. Hi ha dos pols que es repel·leixen i s'atrauen, contínuament.\nObserva amb atenció aquesta cascada de pensaments. Et convido a imaginar una pica. Estàs davant de l'aixeta i l'obres. El raig d'aigua que surt serien els teus pensaments. Observa com l'aigua va cap al desaigua i es perd. És el que passa amb tots els teus pensaments.\nAl llarg del dia, la nostra ment genera milers d'imatges, paraules, records passen per la teva ment. Alguns són conscients i altres, no. No seguim a totes les nostres idees. ¿Llavors perquè ens 'col·lapsem' en certes idees i aspectes? A cas li donem continuïtat, pensant? ¿Entrem en un pensament circular o en un bucle?\nImagina que estàs amb una barca enmig de l'oceà. Cada onada que pega en el bot, és una idea. Hi ha dies que les ones (pensaments) estan més agitats. Altres en canvi estan més calmats. Les teves 'onades' s'assemblen?\nPensa en el teu dia a dia, quan la teva ment és com l'oceà en les primeres hores del matí, en calma? Quan està més agitada i activa? Amb això podràs començar a observar la teva ment i ja no perdre't en ella.\nImagina ara, el moment en què les ones arriben a la vora del mar i desapareixen. A on van aquestes ones? Tornen a la mar o es perden? Passa el mateix amb els nostres pensaments. Res no es perd, l'aigua torna a l'oceà.\nL'aprenentatge aquí, resideix a observar plenament (mindfullnes). Una bona eina per sortir de l'estrès de la ment, sempre viatjant cap al passat o el futur.\nUna altra eina és la respiració, el nostre cos només pot ser aquí i ara. La nostra ment pot viatjar en el temps. Observar la meva respiració, com el meu cos va canviant en inhalar i exhalar. És una molt bona manera de 'aterrar' al present.\nSeria una mica com l'actitud del guerrer, o l'actitud del gat. Sempre atent a l'espera a que la situació arribi per actuar. Una petita distracció pot ser fatal. Estan en completa observació i atenció fins que arriba el moment d'actuar.\nTot canvi requereix fricció i energia. Per trencar l'ou, el petit ocell requereix d'una energia brutal. També en el nostre cas passa el mateix. Ens caldrà molta tenacitat, dedicació, compromís i esforç per canviar. Deixar enrere qui vam ser i començar a descobrir qui som, requereix risc i valor. Requereix entrar en aquesta habitació fosca i començar a obrir les finestres. Requereix mirar-se amb honestedat i començar a crear el teu canvi. Doncs ...\nLa llibertat no es posseeix, es crea.


L'independentisme a Catalunya és la primera opció, segons l'últim baròmetre del CIS\nUn terç dels enquestats pel baròmetre autonòmic del CIS considera que Catalunya hauria de ser un estat independent. Gairebé un 30% dels entrevistats considera que Catalunya ha de ser una comunitat autònoma, un 21% aposta per l'estat federal i el 12% perquè sigui una regió d'Espanya.\nRedacció 03/05/2013 - 13.41 Actualitzat 04/05/2013 - 14.05\n"Què hauria de ser Catalunya?" Un estat independent, segons un terç dels enquestats en el baròmetre autonòmic del CIS, que es va fer just després de la Diada de l'any passat, entre el setembre i l'octubre. Gairebé un 30% dels entrevistats considera que Catalunya ha de ser una comunitat autònoma, un 21% aposta per l'estat federal i el 12% perquè sigui una regió d'Espanya.\nEls partidaris d'un estat que reconegui el dret a la independència són el 37%, mentre que en l'anterior enquesta, de fa tres anys, no arribaven al 24%. Aleshores, l'opció més votada va ser la d'un estat amb més autonomia, copsant gairebé un 30% dels vots. Ara, aquesta alternativa és recolzada per un 27,7% dels enquestats.\nPel que fa al sentiment nacional, la majoria es considera igual d'espanyol que català, concretament un 34%. Gairebé el 30% se sent més català que espanyol; només català, prop del 22%; més espanyol que català, el 7%, i gairebé el 6%, únicament espanyol.\nUn únic govern sense autonomies\nEl baròmetre es fa a totes les comunitats autònomes. En el cas de Madrid, destaca que prop del 37% dels enquestats voldrien un estat amb un únic govern i sense autonomies. De fet, pràcticament la meitat diuen que l'estat autonòmic ha sigut dolent per a Espanya, i consideren que ha comportat un gran augment de la despesa pública.\nL'enquesta, que és anterior a les últimes eleccions al Parlament, pregunta per l'actuació del president Artur Mas. Gairebé el 40% dels enquestats la qualifica de regular; el 28, de bona; gairebé el 20%, de dolenta; el 6,6, de molt dolenta, i el 4,5%, de molt bona.\nCatalunya no és diferent...\nUn altre tema analitzat és la corrupció política, que set de cada deu entrevistats consideren que està molt o força estesa. I en això, la majoria pensa que Catalunya no és diferent de la resta d'Espanya. El 67% diu que hi ha més o menys la mateixa corrupció. El 22% creu que n'hi ha menys i gairebé el 6%, que n'hi ha més.\nEl CIS més sobiranista\nMés arguments per a la consulta\nLa factura a la classe política i la monarquia


[VÍDEO] Taula de diàleg – LA RESISTÈNCIA\n[VÍDEO] Taula de diàleg\nHome / Projects / [VÍDEO] Taula de diàleg\nEl cert és que els esdeveniments el superaven, que no podia entendre què passava. Prou que sabia que el rei emèrit era un lladre, com molts dels seus avantpassats, i que la justícia només s’aplica als pobres i també per venjança. Era conscient que l’estat espanyol el van construir amb violència i robant en tots els pobles colonitzats.\nPerò, un dia, l’home va pensar que tot podia millorar. Que l’actual president de la Generalitat podria gaudir d’una taula de diàleg i que l’Estat era sensible a l’espoli d’anys i anys que suportem els catalans. Però…, res de res, la taula no es convocava i, de competències, l’Estat va traspassar a Catalunya l’estació meteorològica del Turó de l’Home —que havia construït la Generalitat republicana— i poca cos més.\nEstava decebut, trist. Va veure que el distraurien amb els Jocs Olímpics d’Hivern i amb les trifulgues del PP de Madrid. Va veure que el PSOE, Podemos i Vox són exactament el mateix, i va pensar en Sòcrates i tants d’altres que es van suïcidar. Va entendre que no valia la pena viure en aquest món de lladregots sense remei.\nVa pensar que es tiraria al tren, que tot seria molt ràpid. Però al seu poble no hi havia tren. Es va entristir, però tot d’una va somriure i va marxar, decidit, a pas de minyó escolta. L’home es va llançar al tren turístic i va morir en pau, com era el seu desig.\n[ÀLBUM DE FOTOS] La vall del Draa. Anys vuitanta


preguntes divertides per fer (que et fan semblar encantador i divertit): un nou mode\nPreguntes divertides per fer (que et fan semblar encantador i divertit)\nAlguns punts importants sobre l’humor\nConèixer les preguntes adequades per fer és part de l’equació: també és important entendre com funciona l’humor. Sigues sincer amb el teu humor; no pretengis trobar coses divertides quan no ho fas.\nDe vegades no obtindràs el sentit de l’humor d’algú, de vegades això no importa, de vegades suposarà un trencament d’acords. La majoria dels nois voldran una dona que apreciï el seu sentit de l’humor. Si no ho feu o no podeu, és possible que no sigui una coincidència i està bé.\nMÉS: 50 preguntes fantàstiques per fer a un noi\nEl més important és ser real. No siguis fals ni força les coses. Tot això resulta desesperat i incòmode.\nproductes gwyneth paltrow\nNo podeu formar mai cap connexió genuïna si proveniu d’un lloc poc genuí. La compatibilitat és el que determinarà si teniu una oportunitat o no i no es pot falsificar, de la mateixa manera que no es pot falsificar la química.\nL'humor és una manera divertida de relacionar-se i aprendre sobre algú: intenteu veure-ho des d'aquesta perspectiva en lloc de veure l'humor com una cosa que heu de 'fer' per guanyar-vos algú.\nEspero que aquest article us hagi donat algunes idees noves per fer preguntes divertides a fer a un noi o a qualsevol altra persona. Si el vostre enfocament està en establir una connexió amb un noi, hi ha dos moments importants que heu de tenir en compte. La primera és que en algun moment de la vostra relació, el vostre home començarà a apartar-se. És possible que noteu que es torna més distant i menys compromès. Sembla que està perdent interès per tu i et preocupa que aviat marxarà. Sabeu què heu de fer per recuperar les coses? Si no, llegiu el següent: Si s’està apartant, feu això ...\nEl següent número sorgeix en aquest moment inevitable quan l’home es pregunta: Vull comprometre’m amb aquesta dona a llarg termini? La resposta ho determinarà tot. Sabeu què fa que un home vegi una dona com a material per a núvia / dona? Saps què inspira un home a cometre's? Si no, també heu de llegir això: Les coses que els homes desitgen en una dona\nVoleu més preguntes fantàstiques? Consulteu aquests articles:\nveure la temporada 4 de Ripper Street\n425 Preguntes sobre la veritat o l’atreviment\n425+ Mai no he preguntat mai: la llista definitiva\n20 Pregunta maca i sorprenent per fer-li a un noi que us agradi\nPreguntes divertides per fer-li a un noi per conèixer-lo millor\nPreguntes divertides per fer a un noi o una noia\na qui m'envia un missatge de text un noi de la família\nPer què no és un llop adolescent a Netflix?\ngirar (sèrie de televisió)


atotarreu | aTotArreu.com\nAcerca de atotarreu\nAhora hay atotarreu contribuciones y 17 entradas.\nEntradas de] atotarreu\n15/01/2020 en Blog, Documentació /por atotarreu\nDes d’aquest 14 de gener de 2020 Microsoft ha posat fi al suport de Windows 7, hauran estat 10 anys de vida per aquest sistema. Això vol dir que deixa de prestar suport tècnic a les seves incidències, no hi haurà més actualitzacions de noves funcionalitats/millores ni tampoc el més crític, les actualitzacions de seguretat. […]\n27/11/2019 en Blog /por atotarreu\nSón molts els aspectes que hem de tenir en compte a l’hora de crear una nova web però resumint al màxim , aquests serien els imprescindibles: 1. Ha de ser responsiva S’ha d’adaptar correctament a tots els dispositius: mòbils, tauletes, portàtils i ordinadors de sobretaula i a tot tipus de monitors panoràmics, monitors 4:3… Per […]\n14/11/2019 /1 Comentario/en Blog /por atotarreu\nQUÈ ÉS EL RANSOMWARE? El ransomware és una extorsió que es realitza a través d’un malware que s’introdueix als equips de les empreses i particulars, siguin ordinadors, portàtils o dispositius mòbils. Aquest software maliciós “segresta” la informació de l’empresa, impedint l’accés a aquesta xifrant-la i sol·licitant un rescat a canvi de la seva alliberació. Es […]\n07/11/2019 en Blog /por atotarreu\nCom vincular el nostre correu a Gmail?\n03/05/2019 en Documentació /por atotarreu\nCom configurar el teu correu amb thunderbird?\n26/10/2018 en Documentació /por atotarreu\n16/10/2018 en Blog /por atotarreu\nPerquè Google ja dona prioritat a les webs optimitzades per a mòbils en els seus resultats. Si no tenim adaptat el nostre web…\nCom configurar un missatge de resposta automàtica al teu correu\n07/08/2018 en Documentació /por atotarreu\n15/05/2018 en Blog /por atotarreu\nLa RGPD (Reglament general de protecció de dades) és l’evolució de la nostra LOPD, ara però en marc europeu…\n28/03/2018 en Blog /por atotarreu\nEl Cloud Computing conegut com “El Núvol” és una infraestructura pensada perquè…


Vine a viure una experiència única amb cavalls lliures a Catalunya. “LA TRANSHUMÀNCIA DEL PIRINEU FINS AL MAR, TARDOR 2018” – Cavalls Guiabosc Baridà\nVine a viure una experiència única amb cavalls lliures a Catalunya. “LA TRANSHUMÀNCIA DEL PIRINEU FINS AL MAR, TARDOR 2018”\nPublicat el 9 Agost, 2018 per Cavallsbaridà\nTRANSHUMÀNCIES AL GARRAF\nCavalcarem per paisatges esplèndids, del Pirineu i el Prepirineu, per Parcs Naturals i PEINS. Travessarem Catalunya de Nord a Sud per l’Alt Urgell, l’Alt Berguedà, el Lluçanès, el Moianès, el Bages, l’Anoia, l’Alt Penedés i el Garraf. Un viatge intens, aventurer, de presència i emocions, una experiència d’unió entre cavalls i persones, i de connexió profunda amb la natura, compartint les 24 hores amb els cavalls.\nCavalls Guiabosc Baridà de l’1 al 12 d’octubre.\nDes del Baridà (Alt Urgell) fins el Parc del Garraf. Per camins ramaders de Transhumància com el de la Sal, el de Marina i altres camins ancestrals. Un total de 277km. dividits en 12 etapes.\nPer genets i amazones experimentats. Us podeu inscriure a la transhumància sencera o a una de les parts, màxim dues places.\n1ª Part: d’Arsèguel al Plà de l’Orri a l’Alt Berguedà ( seu de la Fundació Miranda) del 30 de setembre al 4 d’octubre, 4 nits i 3 dies.\n2º Part: Del pla de l’Orri al Parc del Garraf, del 5 al 12 d’octubre. 7 nits i 6 dies.\nAcompanyant la manada de Cavalls Guiabosc Baridà cap a les pastures d’hivern. Una experiència d’unió de persones i cavalls.\nFundació Miranda del 31 d’octubre al 12 de novembre.\nDes del Berguedà fins a la platja de Vilanova i la Geltrú, i el Parc del Garraf, creuant la muntanya de Montserrat. Un total de 223 km dividits en 12 etapes.\nAcompanyarem les manades de cavalls recuperats de la Fundació cap a les pastures d’hivern. Creuarem boscos i muntanyes, amb aquests fantàstics animals, fins arribar al mar on seguiran la seva vida en llibertat durant l’hivern.\nPer genets i amazones experimentats o caminants amb bona forma física.\nMàxim 5 genets, màxim 15 caminants.\n1a part-Del Pla de l’Orri, amb Castanyada a la seu de la fundació (Alt Berguedà) a Marganell (Montserrat). Del 31d’octubre a la nit, al 6 de novembre.\n2a part-de Marganell (Montserrat) a la platja de Vilanova i Parc del Garraf. Del 6 a l’11 de novembre.\nCavalls i persones viatjant junts amb el propòsit de trobar terres més càlides, deixant enrera la neu i el fred.\nAl Garraf ens esperen gairebé de 1000 hactàrees de pastures on els cavalls podran nodrir-se millorant el territori i fent prevenció d’incendis.\nPosted in Ruta a cavallEtiquetat aventura, barefood, catalunya experience, cavalls lliures, horse trail, naturaleza, Rutes a cavall, Transhumància, turisme eqüestre\nPropera ruta a cavall de 5 dies, La Volta del Baridà, 14 al 18 d’Agost.\nLES RUTES A CAVALL PER CATALUNYA, EL GARRAF


Massa mare (2018-2021) - lletrA - La literatura catalana a internet\nMassa mare (2018-2021)\nAntologia digital i en curs de poesia de dones\nLa massa mare no es ven: passa de mà en mà, de casa en casa, de forn en forn. La massa mare es bada com el cos de la partera i s’enganxa, feminíssima costella, a una altra massa per insuflar-li l’alè, el metabòlic miracle. Metabòlica paràbola de l’escriure poètic de les dones, de l’espai de les dones que escriuen poesia: lent, discret, latent, suspès en el temps, en contra del riu de pressa que se’ns enduu el temps.\nMassa mare és una antologia de poesia escrita per dones. I és, també, una proposta visual de suspensió en l’espai i el temps: un bodegó. Una natura morta on palpiten, vivíssims, els objectes de què parlen els poemes i els objectes que escullen les poetes. La reïficació dels versos i la metaforització de la matèria que imposa l’entorn llis, el primer pla del bodegó. Com una manera de fer créixer l’espai d’atenció cap a l’art de la dona artista, de vindicar l’art de ser una dona que fa art. D’escampar la potència de les veus de les poetes de mà en mà, de casa en casa, de forn en forn, per fer-ne un pa viu: para les mans, té.\nactualitzat el 23.12.2021\nGlòria Coll Domingo\nAnna Gas a l’antologia Massa mare


Viernes, 13 Abril 2018 14:09\nEl XIVè Festival de Poesia d'Oliva se celebrarà de 18 al 20 d'abril. La gala central tindrà lloc el divendres dia 20, a les 20.00 h al Teatre Olímpia\nEscrivà i Gregori conviden tothom a participar d'una edició "programada amb molta estima", i asseguren "escalfar motors per al quinzè aniversari", que serà el 2019\n"A les portes de celebrar el seu quinzè aniversari, torna amb més força que mai la Poefesta". El regidor de Cultura i Música, Enric Escrivà, junt amb la poeta i directora del certamen, Àngels Gregori, han presentat l'edició més internacional del Festival de Poesia d'Oliva, "un esdeveniment de referència i ja conegut com una de les cites imprescindibles en l'àmbit europeu."\nL'acte central tindrà lloc el divendres dia 20, a les 20.00 h al Teatre Olímpia, amb la participació d'alguns dels noms més imprescindibles de la lírica actual. Escrivà i Gregori han destacat la presència de poetes de reconegut prestigi com Juan Cobos Wilkins, Manuel Forcano, o Paolo Agrati, "un dels autors més mediàtics a Itàlia, capaç d'omplir auditoris." També de Josep Piera i de Xènia Dyakonova, "una de les més destacades traductores actuals del rus al català." A tots ells, cal sumar l'actuació musical de la cantant Martirio, que posarà punt final a la gala. A més a més, com ve sent habitual en les darreres edicions, el Festival comptarà amb l'acompanyament visual d'Àlex Pallí.\nLa primera parada poètica tindrà lloc el dia abans amb una 'prèvia' molt especial: la filòloga Teresa Meana, una de les màximes autoritats pel que fa al tractament del llenguatge no sexista, i la poeta Mireia Calafell protagonitzaran l'acte "Perquè les paraules no se les enduu el vent...", el dijous, 19 d'abril, a les 20.00 h al pati de la Casa de la Cultura.\nCom a cloenda de la Poefesta, el dissabte 21 d'abril, a les 20.00 h al Teatre Olímpia, l'Escola Municipal de Teatre d'Oliva ocuparà l'escenari amb la representació de l'obra "Elegia per la guerra", una peça mítica que va ser estrenada l'any 1969 per primer cop a La Safor de la mà de Salvador Caudeli i de Josep Piera, i que ara es recupera sota la direcció de Cèsar Monzonís.\nMás en esta categoría: « Gandia disposarà d'una xarxa pública de Wi-Fi Potries reb el testimoni de la capitalitat cultural de Gandia que conclogué el passat dissabte »


La Petita Bookshop ES\nLa Petita és una llibreria especialitzada en àlbum il·lustrat, llibres per nadons, primeres lectures i literatura infantil i juvenil. Pares i mares amb interès en temes de criança i tothom que cerqui aprofundir en la creació artística i literària infantil, també trobarà el seu lloc entre les nostres prestatgeries.\nA La Petita realitzem innumerables activitats vinculades a la literatura infantil -ara per ara via zoom, és clar- i triem curosament cadascun dels llibres que posem a la venda. Sabem que les primeres lectures determinen la relació dels nostres fills i filles amb els llibres i volem acompanyar-los posant a disposició els millors títols, autors i editorials.\nEl juny de 2012 vam obrir per primera vegada, les portes de la nostra llibreria i des d’ençà, La Petita s’ha transformat en un dels espais imprescindibles per les famílies i aficionats a la literatura infantil i juvenil de la ciutat de Barcelona.\nC/Marià Aguiló, 115\nHorari: De dilluns a Dissabte 10:00 -14:00 / 17:00 - 20:00\nRecomanacions d'estiu per als més petits VER LISTA (15 LIBROS)


Mor Pera, Enric | Transferència i Innovació a la UOC\nInici / Mapa del coneixement / Disseny, Art, Tecnologia i Societat / Mor Pera, Enric\n"Mor Pera, Enric"\nL'activitat de recerca d'Enric Mor Pera se centra en l'enginyeria del coneixement i la interacció persona-ordinador i la seva aplicació en el technology enhanced learning.\nL'enginyeria del coneixement se centra en el desenvolupament de models per a la millora de les funcionalitats d'eines i aplicacions en entorns interactius. Els estàndards i les especificacions són elements clau per assolir la interoperabilitat entre les eines i les aplicacions desenvolupades. D'acord amb l'àrea de Human-Computer Interaction, la recerca es focalitza en el disseny, el desenvolupament i l'avaluació d'eines, des de la perspectiva del disseny centrat en l'usuari i amb l'objectiu de millorar la experiència d'ús dels sistemes tecnològics i la seva accessibilitat per a totes les persones.\nLes principals línies de treball inclouen l'ús de tècniques de representació del coneixement per formalitzar i raonar sobre sistemes interactius, les tècniques que permeten capturar i analitzar la interacció dels usuaris amb els sistemes interactius i la seva aplicació en el context del technology enhanced learning. Així, per exemple, la seva aplicació permet dissenyar, desenvolupar i avaluar sistemes d'e-assessment, de cerca i emmagatzematge d'objectes d'aprenentatge i d'anotació social.\nHuman-Computer Interaction and User Centered Design\nEl disseny centrat en l'usuari és la perspectiva de disseny que permet tenir en compte les necessitats i les limitacions dels usuaris a l'hora de construir sistemes interactius. Aquesta línia de recerca se centra en l'estudi d'usuaris, i el disseny i l'avaluació de sistemes interactius, amb un focus especial en la captura i l'anàlisi de les interaccions dels usuaris.\nEstudi dels requeriments educatius dels objectes d'aprenentatge per a ser localitzats fàcilment i aplicables a diferents contextos. Part de l'activitat està centrada en l'etiquetatge dels recursos seguint paràmetres educatius i en com establir els criteris de cerca bàsics per a realitzar cerques selectives dels recursos existents.\nInterrelació i repercussions de l'accessibilitat i l'experiència d'usuari en els diferents aspectes dels continguts en format digital disponibles a la web, les metodologies per a l'avaluació de l'accessibilitat a la web, les eines que li donen suport i el seu impacte en els usuaris.\nDisseny, desenvolupament i avaluació d'un sistema d'e-assessment que afavoreixi el seguiment de l'adquisició d'habilitats i coneixements. Les funcionalitats del sistema exploten la capacitat expressiva que es deriva de l’enginyeria del coneixement.


El colombià Álvaro Hodeg (Quick Step Floors) s'ha convertit aquest dilluns en el primer líder de la "Volta" a Catalunya després d'imposar-se a l'esprint final de la primera etapa, disputada en un recorregut de 152,3 quilòmetres. El jove velocista, de tan sols 21 anys, ha aconseguit ser més ràpid que l'irlandès Sam Bennett i l'australià Jay McCarthy, els dos velocistes de l'equip Bora-Hansgrohe que han estat segon i tercer, respectivament.\nAquesta 98a edició de la "Volta" començava, com ja és habitual en els darrers anys, amb una etapa amb inici i final a Calella. En aquest cas, el Port de Collsacreu (3a categoria), coronat a 18,3 quilòmetres de la línia de meta, era la única dificultat muntanyosa de la jornada, que no ha evitat que fos una jornada massiva qui decidís el primer vencedor d'etapa i portador del mallot verd-i-blanc de líder.\nUna escapada de sis corredors ha marcat la jornada, formant un grup amb Tom Bohli (BMC), Markel Irizar (Trek-Segafredo), Andriy Grivko (Astana), Jesús Ezquerra (Burgos-BH), Antonio Molina (Caja Rural-Seguros RGA) i Daniel Turek (Israel Cycling Academy) que ha resistit fins poc abans del peu del port del dia. La feina dels equips dels velocistes, sobretot Bora-Hansgrohe i Cofidis, els ha tingut controlats tota la jornada amb una diferència màxima de poc més de 3 minuts.\nEzquerra ha estat l'únic que ha tractat de mantenir viva l'escapada amb un atac, però no ha pogut evitar que el grup arribés unit a Collsacreu. Allà, el colombià Wilmar Paredes (Manzana-Postobón) ha arrancat fins aconseguir coronar el port com a cap de cursa, però la velocitat de vertigen dels corredors en el descens ha afavorit un esprint en què Hodeg, que havia aconseguit el seu primer triomf professional just fa tres dies a la Handzame Classic belga, s'ha imposat amb solvència.\n"El equip se l'ha jugat amb mi. M'han donat una oportunitat, s'han buidat per mi i estic molt feliç per haver aconseguit la victòria. Bob (Jungels), Max (Schachmann) i Jhonatan (Narváez) han fet una feina increïble i m'han deixat la safata servida", ha explicat el colombià, que no ha descartat intentar repetir el triomf en la segona etapa, acabada a Valls. "Per ara, gaudiré del triomf d'avui, que és molt especial per a mi. Demà haurem de redefinir l'estratègia".\nHodeg també ha admès les dificultats que ha tingut en la part decisiva de la etapa. "A la majoria d'esprintador, ens costen les pujades. He patit una mica en l'últim port, però el meu equip m'ha esperat, així que en els últims quatre quilòmetres ens hem pogut posicionar i fer el que millor sabem fer, que és disputar victòries", ha relatat Hodeg.


Comptabilitat amb Interface\nMeteor gesc ® i Andofarma3 ® Versió 2.3.5 (2019)\nAs Compta ® és un software de comptabilitat desenvolupat íntegrament a Andorra i que ofereix la possibilitat de contractar el seu manteniment, garantint així les futures actualitzacions i servei tècnic, com la resta de productes d’ ASSOES S.L.\nGestió Comercial Professional Versió 3.54 (2020)\nProducte eficient i senzill d'utilitzar en una plataforma estable i de fàcil adaptació.\nÉs un software de Gestió Comercial i de Serveis, que treballa sota la plataforma Windows, el suport del qual s'assumeix des del propi país (Andorra). S'ha creat un producte amb els elements estrictament necessaris, d'ús simple i gairebé intuïtiu, que evoluciona en una plataforma estable i de fàcil adaptació a les necessitats de la seva empresa i a la seva manera de treballar.\nEl programa s’adapta a diferents segments empresarials (tallers mecànics, forns, majoristes, drogueries, botigues de tota mena, supermercats etc.) gràcies a la seva flexibilitat, i mitjançant els mòduls addicionals.\nGestió per a l'Oficina de Farmàcia Versió 3.66 (2020)\nProducte sorgit de la necessitat de donar suport a la gestió de les farmàcies andorranes. L'any 1994 varem iniciar els treballs amb la clara finalitat d'obtenir una aplicació que, fugint de la complexitat i del volum, aportés els elements estrictament necessaris a la gestió, en un entorn còmode, ràpid i senzill d'utilitzar i amb la possibilitat de poder aprofitar configuracions ja existents a la plataforma PC.\nGestió per a Gabinet Mèdic Versió 1.19 (2018)\nProducte sorgit de la necessitat de donar suport a la gestió del Gabinet Mèdic. És una solució dirigida a obtenir una dinàmica d'ús d'una alta agilitat en un entorn còmode. És ràpid i senzill d'utilitzar, fugint de la complexitat sense restar efectivitat, treballant en un entorn de Windows.\nLa versió de l'Andomèdic per a altres països.\nGestió de Rebuts Versió 3.04\nPrograma de Gestió de Rebuts per a l'Administració Immobiliària. Permet portar l'administració de diferents comunitats o propietaris, ja sigui per edificis, pisos o locals, i de forma totalment configurable per a l'usuari. El programa disposa d'una sèrie d'automatismes que permet una gestió àgil pels períodes que es defineixin dels diferents rebuts, que poden ser tramitats per paper o via cartera electrònica.


Canvis de coloració gris-verdosa a la musculatura. | SESC - Historial de consultes\n« Pulmons Halal\nHemorràgies musculars associades al sacrifici. »\nS’observa en un vedell mascle una àrea ben circumscrita d’uns 7-10 cm, de color clar i aspecte no purulent.La lesió és lleugerament dura al tacte i es localitza al mig de la peça anomenada “tapa plana” (regió del semitendinós-semimembranós/bíceps femoral). L’animal no presentava cap signe sospitós a l’ante-mortem i cap més altre lesió en canal i vísceres. Aquest procés ens sol aparèixer entorn d’un 1% de les canals bovines d’engreix. Sospita: necrosi per pressió.\nLes imatges són compatibles una miositis eosinofílica, donada la coloració gris-verdosa que presenta la musculatura.\nS’associa la presència d’aquest tipus de lesió a la degeneració de paràsits musculars tipus Sarcocystis spp. però no sempre s’observen aquests paràsit en casos de miositis eosinofílica. Probablement es tracta d’un fenomen immunomediat. Sembla ser que es pot associar també a una ruptura traumàtica de fibres musculars que iniciés una infiltració eosinofílica.\nPer confirmar aquest diagnòstic es poden remetre mostres en formol per al seu anàlisi histopatològic.\nÀrea ben delimitada on la musculatura presenta un canvi de coloració verdosa.\nÀrea on la musculatura presenta un canvi de coloració verdosa.\nThis entry was posted by SESC on 22/04/2008 at , and is filed under Boví, Múscul (boví). Follow any responses to this post through RSS 2.0.You can leave a response or trackback from your own site.


El conflicte a la cultura basca\nEUSKADI LA FI DE LA VIOLÈNCIA\nCinquanta anys d'una relació que ha influït en l'art\nLa cultura basca dels últims 50 anys no es pot deslligar d'un conflicte que ha influït en l'obra i en la vida de cineastes, escriptors, músics i artistes plàstics, de manera explícita o com a context.\nXAVIER CERVANTES Barcelona. 21/10/2011 00:00\n260x366 Art, cinema i música marcats pel conflicte 01. El bosc d'Oma, la gran obra d'Agustín Ibarrola, a Kortezubi (Biscaia), a prop de Guernica. 02. El Lobo és una de les aproximacions fílmiques al conficte fetes des de fora del País Basc. ETA fins i tot apareix de manera testimonial a Munich , de Steven Spielberg. 03. Fermin Muguruza va ser el cantant dels grups Kortatu i Negu Gorriak, i també té una carrera musical en solitari. / XAVIER BERTRAL ARA EFE Art, cinema i música marcats pel conflicte 01. El bosc d'Oma, la gran obra d'Agustín Ibarrola, a Kortezubi (Biscaia), a prop de Guernica. 02. El Lobo és una de les aproximacions fílmiques al conficte fetes des de fora del País Basc. ETA fins i tot apareix de manera testimonial a Munich , de Steven Spielberg. 03. Fermin Muguruza va ser el cantant dels grups Kortatu i Negu Gorriak, i també té una carrera musical en solitari. / XAVIER BERTRAL ARA EFE\nLa polèmica que hi va haver després de l'estrena de la pel·lícula de Julio Medem La pilota basca. La pell contra la pedra (2003) evidencia fins a quin punt el conflicte polític ha determinat la cultura del País Basc. La intenció del documental, en paraules del mateix Medem, era "oferir, des de la diversitat, un retrat dels múltiples aspectes d'un vell problema, de base nacionalista, i la conseqüencia més devastadora del qual és la persitència de la lluita armada d'ETA".\nEl cineasta de Sant Sebastià asseia davant la càmera diversos agents del conflicte basc, entre els quals hi havia artistes com l'escriptor Bernardo Atxaga i el músic Fermin Muguruza. I la banda sonora la signava Mikel Laboa, un dels fundadors del moviment cultural Ez Dok Amairu, que aplegava altres músics i poetes com Benito Lertxundi i Xabier Lete i escultors com Jorge Oteiza i Néstor Basterretxea. Ez Dok Amairu (No hi ha tretze), una mena de Setze Jutges multidisciplinaris, van funcionar entre 1965 i 1972. El grup buscava unir totes les disciplines artístiques basques amb un objectiu comú: la recuperació de la identitat cultural, tal com havia propugnat Oteiza el 1963 al llibre Quousque tandem…! Assaig d'interpretació de l'ànima basca .\nLa força de l'escultura\nEn els anys de la lluita antifranquista, les cançons de Laboa, Lertxundi i Imanol van ser un vehicle fonamental en la reivindicació de la llengua, però el principal actiu cultural basc va ser l'escultura, sobretot per la força de les obres d'Oteiza i d'Edurado Chillida, i també per una rivalitat entre tots dos que es va allargar fins a finals dels 90. També va ser decisiva l'aportació d'Agustín Ibarrola, que compaginava la pintura i l'escultura amb un activisme polític i social que el va dur a la presó.\nL'evolució posterior d'Ibarrola és un exemple de la complexitat del conflicte basc. L'autor de les pintures del bosc d'Oma va passar de la lluita antifranquista com a militant del Partit Comunista d'Euskadi a rebre amenaces per la seva implicació amb les víctimes del terrorisme com a membre del Fòrum Ermua.\nEls pioners dels anys 60 van seguir presents un cop mort Franco, però el protagonisme cultural el van començar a tenir les generacions joves. A finals dels 70, BernardoAtxaga, Jon Juaristi, Manu Erzilla, Ruper Ordorika, Joxemari Iturralde i Joseba Sarrionandia van crear el grup literari Pott. El conflicte polític ha estat determinant en tots ells, però en cada cas d'una manera diferent. Per exemple, la literatura d'Atxaga, l'escriptor basc més traduït, retrata l'ànima basca, com deia Oteiza, des de l'al·legoria, sense abordar explícitament el conflicte. Ha calgut arribar al segle XXI per trobar noves veus que, com l'escriptor Unai Elgorriga o el cineasta Borja Cobeaga, no se sentin aclaparats pel conflicte.\nSarrionandia, en canvi, viu al moll de l'ós del conflicte des que va ser empresonat el 1980 per pertànyer a ETA. El 7 de juliol del 1985 va fugir de la presó de Martutene després d'un concert d'Imanol -es va amagar en un altaveu-, i des d'aleshores viu en la clandestinitat. Això no obstant, ha continuat escrivint, sobretot poesia, i acaba de guanyar el premi Euskadi de literatura 2011 per l'assaig en euskera Som moros entre la boira ?\nEls anys radicals\nLa fugida de la presó de Sarrionandia va inspirar la cançó Sarri, Sarri que Kortatu va incloure en el seu primer àlbum. Sobre una base musical dels jamaicans Tots and The Maytals, el grup dels germans Muguruza feia una exaltació de Sarrionandia. És un dels posicionaments artístics més explícits del conflicte basc, però no l'únic.\nDurant els anys 80, i aixoplugats sota l'etiqueta de rock radical basc , molts grups de punk-rock van abordar temàtiques de confrontació. Aparentment, hi havia un front comú alineat amb les postures polítiques d'Herri Batasuna, tot i que ben aviat van sorgir discrepàncies i cada grup va seguir un camí diferent, també perquè en alguns casos tenien més pes les conseqüències socials de la reconversió industrial que la qüestió nacional. En la música posterior, la radicalitat va ser substituïda per la constant evolució cap a postures més dialogants de Fermin Muguruza, primer amb Negu Gorriak i després en solitari, i per la introspecció poètica de cantautors com Anari i Jabier Muguruza.\nPel que fa al cinema, Imanol Uribe és qui ha retratat més el conflicte basc, en pel·lícules com La fuga de Segovia , La muerte de Mikel i Días contados . Julio Medem ho va fer a Vacas , buscant les arrels abans de la Guerra Civil. I Gorka Merchán, fixant el punt de vista en l'home que vol evitar que el seu nebot prengui el camí de la violència a La casa de mi padre .


Cal Granotes i Museu de la Pell - Igualada Leather Cluster\nHome » Igualada Leather Cluster Barcelona » Actors del Clúster » Cal Granotes i Museu de la Pell\nMuseu de Cal Granotes\nUna prova inequívoca de la importància del sector adober a la ciutat d’Igualada és que hi ha dos Museus dedicats a la pell: el Museu de la Pell i el de Cal Granotes que il·lustren la història de l’activitat adobera a Igualada des del segle XIV (1340).\nL’interior de l’adoberia presenta una planta baixa anomenada també marina o ribera, amb la característica estructura en volta amb arcs de mig punt. El material de construcció és el morter de calç i pedra i l’encofrat és el sistema constructiu emprat en aquesta ocasió. Aquest material i la no presència de cap tipus d’obertura a l’exterior possibilita que es generi una estabilitat ambiental d’humitat i temperatura ideal per la matèria primera: la pell.\nPel que fa referència al procés, la planta baixa o ribera, es caracteritza per la presència de clots, elements d’obra on es submergien les pells en el diversos processos de l’adob. Així les pells en brut es preparaven, es a dir, es submergien el el clot de remull, es ferrejaven, depilaven i descarnaven en el ferrejador on també trobem els calciners. Tot seguit es purgaven en el clot d’alum amb excrements d’animals.\nUn cop finalitzada la preparació, les pells s’adobaven barrejant-les amb escorça de pi i roldor. L’adob requeria diversos banys en diversos clots, augmentant progressivament la concentració de vegetals presents a l’aigua. Així podem parlar de tres fases d’adob: la mesa, el reforç i la colga. Passats uns 7 ó 8 mesos, les pells ja estaven adobades. Per últim les pells s’igualaven pel que fa referència al seu gruix, en el cavallet o post amb un ferro i es pujaven a l’estenedor a través d’una obertura al sostre o trapa.\nA la planta superior o estenedor es feia l’acabat de les pells. A tal efecte, l’espai estava caracteritzat per una obertura a través de gelosies d’obra a la cara nord de l’edifici i la presència de finestres amb persianes a la part de migdia. En aquesta planta trobem els taulells per tal d’estirar, escórrer i aplanar les pells amb les boixetes i els merlets. Aquestes pells es penjaran dels ganxos de les barrades de l’estenedor, d’on es baixaran per tal d’aplicar-les greixos i productes d’acabat final com els colorants naturals: cúrcuma i mangre, olis, greixos i productes de càrrega com el sulfat de bari. Per últim a la vitrina amb estructura piramidal, podem veure gràficament la utilitat de la pell grossa elaborada a Cal Granotes i la gestió de tots els productes de rebuig, obtenint-ne beneficis, tal com l’aprofitament del pèl per tal d’elaborar brotxes, pinzells o respalls de roba; l’escorça com a combustible domèstic, la cendra procedent de la crema de l’escorça barrejada amb els greixos i sosa càustica per la elaboració de sabó i la carnassa tractada per tal de treure’n coles i gelatines.\nEl Museu de la Pell exposa la maquinària i el procés d’adob de la pell ja en l’etapa industrial i diferents articles de pell de totes les èpoques que mostren la importància de l’ús de la pell al llarg de la història.\nEn la sala dels clots als bombos, hi ha tres espais diferenciats: el primer espai ens mostra com s’adobava la pell al 1890, que és la connexió amb Cal Granotes, on estan exposades les eines utilitzades per a l’adob artesanal vegetal. En el segon espai la importància del ferrocaril i les màquines de vapor i en el tercer espai la industrialització de la pell, on les bótes d’adobar jugaven un paper fonamental gràcies a l’energia elèctrica. Hi ha una exposició de la maquinària emprada pels adobers.\nEn la sala la pell en la història presenta aspectes de la producció, la utilització i la significació cultural de la pell en la nostra civilització mediterrània. Un univers de pell ens acosta a la diversitat dels usos de la pell i a la utilitat dels objectes fets de pell. La pell ha acompanyat l’home des de sempre, utilitzada per vestir-se i calçar-se, aixoplugar-se, present als arnesos de les bèsties, les corretges de les màquines i el mobiliari de les llars, però també en l’esport o la música.


Avís legal | B2S Energies renovables, biogàs, aigües residuals i llots\nInici Tel: (+34) 93 667 29 30 E-mail: info@b2senergies.com ENG CAT ESP\nEn compliment del Reglament (UE) 2016/679, del Parlament Europeu i del Consell, de 27 d'abril de 2016 (en endavant RGPD), B2S Renewable Energies, a partir d'ara B2S, posa de manifest la present Política respecte del tractament i protecció de dades personals:\nB2S Renewable Energies,\nD`acord amb el disposat en la normativa vigent, B2S només recull les dades estrictament necessàries per a oferir els serveis derivats de la seva activitat i altres prestacions, serveis i activitats atribuïdes per la Llei. La present política de protecció de dades podrà variar amb el temps a causa dels possibles canvis legislatius, jurisprudencials o dels criteris seguits per l`Agència Espanyola de Protecció de Dades i/o l`autoritat competent a cada moment. És per això que B2S es reserva el dret a modificar el present avís legal per a adaptar-lo a novetats legislatives o jurisprudencials que es troben vigents en el moment precís que s`accedeixi als websites, així com a pràctiques del sector. En els anteriors supòsits B2S anunciarà, en aquesta pàgina web, els canvis introduïts amb la suficient antelació a la seva posada en pràctica.\nTotes les dades proporcionades mitjançant correu electrònic o formularis electrònics seran tractats segons la normativa vigent sobre protecció de dades personals, i en tot cas, tindran el caràcter de confidencial pel personal de B2S Renewable Energies que gestioni aquesta informació.\nMitjançant la implementació dels formularis inclosos en els diferents websites, relatius a serveis oferts per B2S, els usuaris accepten la inclusió i tractament de les dades que proporcionin en un fitxer de dades de caràcter personal, del que és titular B2S, podent-se exercir els drets pertinents segons la clàusula següent.\n@Sant Cugat Business Park - Av. de la Augusta, 15-25 - 08174 Sant Cugat del Vallès, Barcelona (PROTECCIÓ DE DADES)\nAixí mateix, si un usuari no desitja rebre informació via correu electrònic o qualsevol altre mitjà, podrà comunicar-ho, per qualsevol mitjà del que quedi constància de la seva recepció, a B2S, a l`adreça indicada.\nExclusivament dades de contacte (caràcter bàsic), com són el nom, cognom i email. Aquesta informació és rebuda per B2S i mai és venuda, cedida o arrendada a altres empreses, exceptuant el cas lògic per a la prestació del servei.\nB2S és responsable d`aquests fitxers de dades de caràcter personal, creats per i per a B2S, amb les finalitats de realitzar el manteniment i gestió de la relació amb els usuaris, informació i distribució dels productes de l`organització, així com la realització d`activitats diverses.\nEn el seu cas, es sol·licitarà als usuaris el seu consentiment perquè B2S pugui fer ús de les seves dades a fi de remetre-li informació relativa a l`entitat, a les activitats que desenvolupa o a altres temes relacionats.\nL`introduir les dades en alguna o algunes de les fulles de captació de dades implica l`acceptar les presents condicions d`ús i política de privacitat, donant per entès que ha estat informat de les condicions d`ús i avís legal de les mateixes i que es compromet al seu sencer compliment durant la navegació i participació a www.b2senergies.com\nAixí mateix, i tret que s`hagi informat a l`usuari de la possible existència de cessions de les seves dades a tercers, i s`hagi recaptat el seu consentiment a les mateixes, en cap cas, excepte els casos emparats per la legislació vigent, cap tercer aliè a B2S tindrà accés, sense el consentiment exprés dels usuaris, a les seves dades personals i/o de navegació. En la resta dels casos B2S col·laborarà perquè els tercers compleixin amb la legislació vigent, si bé la responsabilitat serà exigible als citats tercers.\nB2S no ven, lloga o cedeix les dades personals dels usuaris d`aquesta web, a excepció del cas que sigui necessari per a la pròpia prestació del servei.\nB2S no ven, lloga o cedeix els emails dels seus usuaris a altres empreses, a excepció del cas que sigui necessari per a la pròpia prestació del servei.\nOcasionalment, B2S envia un email notificant millores, novetats o ofertes, que es produeixin en aquesta pàgina web de B2S.\nEn qualsevol moment poden donar-se de baixa enviant un email a info@b2senergies.com (consignar l`adreça pel departament corresponent).\nEls usuaris estaran obligats a fer un ús raonable dels serveis o continguts, sota el principi de bona fe i amb respecte a la legalitat vigent, a la moral, a l`ordre públic, als bons costums, als drets de tercers o de la pròpia B2S, tot això segons les possibilitats i fins pels quals estan concebuts.\nB2S no assumeix responsabilitats, ja siguin directes o indirectes, per dany emergent o lucre cessant, derivades del mal ús dels serveis o continguts realitzat pels usuaris o tercers.\nEn compliment del deure d`informació contemplat en l`article 10 de la vigent Llei 34/2002, del 11 de juliol, de Serveis de la Societat de la Informació i de Comerç Electrònic, li comuniquem que el responsable de la web, des d`on pot descarregar diferents aplicacions, és B2S, amb NIF B02978773, amb domicili a @Sant Cugat Business Park - Av. de la Augusta, 15-25 - 08174 Sant Cugat del Vallès, Barcelona, amb domini d`Internet www.b2srenewableenergies.com, inscrit en el registre corresponent, atenent a comunicacions dels usuaris i/o interessats a la següent adreça de correu electrònic: info@b2senergies.com\nLa utilització de la web atribueix la condició d`usuari, i implica l`acceptació plena i sense reserves de totes i cadascuna de les disposicions incloses en aquest Avís Legal en la versió publicada per B2S en el mateix moment que l`usuari accedeixi a la web. En conseqüència, l`usuari ha de llegir atentament el present Avís Legal en cadascuna de les ocasions que es proposi utilitzar la web, ja que pot patir modificacions.\nB2S no es fa responsable de les webs no pròpies a les quals es pot accedir mitjançant vincles "links" o de qualsevol contingut posat a disposició per tercers.\nQualsevol ús d`un vincle o accés a una web no pròpia és realitzat per voluntat i risc exclusiu de l`usuari i B2S no recomana ni garanteix cap informació obtinguda a través d`un vincle aliè a B2S, ni es responsabilitza de cap pèrdua, reclamació o perjudici derivat de l`ús o mal ús d`un vincle, o de la informació obtinguda a través d`ell, incloent altres vincles o webs, de la interrupció en el servei o en l`accés, o de l`intent d`usar o usar malament un vincle, tant al connectar a la web de B2S, com a l`accedir a la informació d`altres webs des de la web de B2S.\nB2S pot introduir en qualsevol moment millores i/o canvis en els serveis o continguts.\nB2S ha obtingut la informació i els materials inclosos a la web de fonts considerades com a fiables, però, si bé s`han pres les mesures corresponents per a assegurar que la informació continguda sigui correcta, no garanteix que sigui exacta i actualitzada.\nTambé s`adverteix que els continguts d`aquesta web, tenen finalitat informativa en quant a la qualitat, situació, allotjament, serveis i tarifes de B2S.\nB2S declina qualsevol responsabilitat en cas que existeixin interrupcions o un mal funcionament dels serveis o continguts oferts a Internet, qualsevol que sigui la seva causa. Així mateix, B2S no es fa responsable per caigudes de la xarxa, pèrdues de negoci a conseqüència d`aquestes caigudes, suspensions temporals del fluid elèctric o qualsevol altre tipus de dany indirecte que li pugui ser causat als usuaris per causes alienes a B2S.\nB2S no declara ni garanteix que els serveis o continguts siguin interromputs o que estiguin lliures d`errors, que els defectes siguin corregits, o que el servei o el servidor que ho posa a disposició estiguin lliures de virus o altres components nocius, sense perjudici de que B2S realitza els seus millors esforços per a evitar aquest tipus d`incidents.\nEls continguts prestats per B2S, així com els continguts abocats en la xarxa a través de les seves pàgines web, constitueixen una obra en el sentit de la legislació sobre propietat intel·lectual pel que es troben protegits per les lleis i convenis internacionals aplicables en la matèria.\nQueda prohibida qualsevol forma de reproducció, distribució, comunicació pública, transformació, posada a disposició i, en general, qualsevol altre acte d`explotació pública referit tant a les pàgines web com als seus continguts i informació, sense l`exprés i previ consentiment i per escrit de B2S.\nEn conseqüència, tots els continguts que es mostren en els diferents websites i especialment, dissenys, textos, gràfics, logotips, icones, botons, programari, noms comercials, marques, dibuixos industrials o qualsevol altre signe susceptible d`utilització industrial i comercial, estan subjectes a drets de propietat intel·lectual i industrial de B2S o de tercers titulars dels mateixos que han autoritzat degudament la seva inclusió en els diferents websites.\nQueda prohibit tot acte per virtut del qual els usuaris dels serveis o continguts puguin explotar o servir-se comercialment, directa o indirectament, en la seva totalitat o parcialment, de qualsevol dels continguts, imatges, formes, índexs i altres expressions formals que formin part de les pàgines web sense permís previ i per escrit de B2S.\nEn concret, i sense caràcter exhaustiu, queden prohibits els actes de reproducció, distribució, exhibició, transmissió, retransmissió, emissió en qualsevol forma, emmagatzematge en suports físics o lògics (per exemple, disquets o disc dur d`ordinadors), digitalització o posada a disposició des de bases de dades diferents de les pertanyents a les autoritzades per B2S, així com la seva traducció, adaptació, arranjament o qualsevol altra transformació d`aquestes opinions, imatges, formes, índexs i altres expressions formals que es posin a la disposició dels usuaris a través dels serveis o continguts, en tant tals actes estiguin sotmesos a la legislació aplicable en matèria de Propietat intel·lectual, industrial o de protecció de la imatge.\nB2S és lliure de limitar l`accés a les pàgines web, i als productes i/o serveis en elles oferts, així com la consegüent publicació de les opinions, observacions, imatges o comentaris que els usuaris puguin fer-li arribar a través de l`email. B2S, en aquest sentit, podrà establir, si ho considera oportú, sense perjudici de l`única i exclusiva responsabilitat dels usuaris, els filtres necessaris a fi d`evitar que a través de les seves pàgines web puguin abocar-se a la xarxa continguts o opinions, considerats com racistes, xenòfobs, discriminatoris, pornogràfics, difamatoris o que, de qualsevol manera, fomentin la violència o la disseminació de continguts clarament il·lícits o nocius.\nAquells usuaris que enviïn a les pàgines web de B2S, al seu departament de suggeriments, observacions, opinions o comentaris per mitjà del servei de correu electrònic, tret que expressin de manera certa i inconfusible el contrari, en els casos en els quals per la naturalesa dels serveis o continguts això sigui possible, s`entén que autoritzen a B2S per a la reproducció, distribució, exhibició, transmissió, retransmissió, emissió en qualsevol format, emmagatzematge en suports físics o lògics (per exemple, disquets o disc dur d`ordinadors), digitalització, posada a disposició des de bases de dades pertanyents a B2S, traducció, adaptació, arranjament o qualsevol altra transformació de tals observacions, opinions o comentaris, per tot el temps de protecció de dret d`autor que estigui previst legalment. Així mateix, s`entén que aquesta autorització es fa a títol gratuït, i que pel sol fet d`enviar per email tals observacions, opinions o comentaris, els usuaris declinen qualsevol pretensió remuneraria per part de B2S.\nD`acord amb lo assenyalat en el paràgraf anterior, B2S queda autoritzada igualment per a procedir a la modificació o alteració de tals observacions, opinions o comentaris, a fi d`adaptar-los a les necessitats de format editorial de les pàgines web, sense que per això pugui entendre`s que existeix en absolut qualsevol tipus de lesió de qualsevol de les facultats morals de dret d`autor que els usuaris poguessin ostentar sobre aquelles. Queden prohibits qualsevol dels recursos tècnics, lògics o tecnològics per virtut dels quals un tercer pugui beneficiar-se, directa o indirectament, amb o sense lucre, de tots i cadascun dels continguts, formes, índexs i altres expressions formals que formin part de les pàgines web, o de l`esforç portat a terme per B2S pel seu funcionament. En concret, queda prohibit tot link, hyperlink, framing o vincle similar que pugui establir-se en direcció a les pàgines web de B2S, sense el consentiment previ, exprés i per escrit de B2S. Qualsevol trasgressió del disposat en aquest punt serà considerada com a lesió dels legítims drets de Propietat intel·lectual de B2S sobre les pàgines web i tots els continguts de les mateixes.\nB2Sno assumirà responsabilitat alguna davant conseqüències derivades de les conductes i actuacions abans citades, de la mateixa manera que no assumirà responsabilitat alguna pels continguts, serveis, productes, etc,… de tercers als quals es pugui accedir directament o a través de banners, enllaços, links, hyperlinks, framing o vincles similars des dels websites de B2S.


El Perfumerías Avenida guanya a València i força el tercer partit (74-76) - Diari de Girona\nEl Perfumerías Avenida guanya a València i força el tercer partit (74-76)\nEn un partit molt igualat, el conjunt entrenat per Roberto Iñiguez ha estat millor en el tram final\n02·05·21 | 14:25\nEl Perfumerías Avenida ha guanyat aquest migdia a la pista del València Basket (74-76) i ha forçat el tercer i definitiu partit de la final de la Lliga Femenina de bàsquet. En un partit molt igualat, el conjunt entrenat per Roberto Iñiguez ha estat millor en el tram final i ha igualat la sèrie després que les de Rubén Burgos guanyessin a Salamanca a la pròrroga.\nAmb 67-69 en el marcador i amb només 21 segons per endavant la visitant Katie Samuelson ha fet un triple sobre la botzina que encarrilat el partit a favor de les visitants (67-72), que després han sentenciat des de la línia de tir lliure.\nQueralt Casas ha fet un triple per posar el definitiu 74-76, insuficient perquè les valencianes poguessin guanyar el duel. La bescanonina ha acabat amb 13 punts i 4 rebots. Ara, la final torna a desplaçar-se al Würzburg de Salamanca, on dijous es disputarà el partit definitiu que decidirà el campió de la Lliga Femenina d'aquesta temporada.


Serveis externs: foto, video, programació, impremta - HF BLENDED\nLa suma de talents\nTreballem amb una xarxa de col·laboradors que ens donen un plus de qualitat als nostres projectes.\nEn controlem tot el procés, coordinem els professionals i mantenim el nivell de qualitat constant ens tots els estadis creatius, interns i externs.\nFoto i vídeo publicitaris. Fotomuntatges i integració amb 3D/CGI.\nFotografia de producte per a catàlegs i web.\nFotografia industrial: mobles, bany, il·luminació, maquinària.\nRetoc de producte, gestió i control de la reproducció del color.\nVídeo corporatiu. espots publicitaris per a televisió i reproducció en línia.\nIl·lustració tècnica, esquemes, plànols. Infografies, 3D\nTècniques tradicionals i icnogràfiques integrant retoc fotogràfic, il·lustració en 3D i vectorial.\nRedacció de textos publicitaris. Continguts i community management\nRedacció especialitzada de texts i continguts\nCorrecció i traducció de texts\nProducció gràfica. Impremtes i acabats especials\nControl dels processos d’impremta, postproducció i programació.


L'AVI finança el desenvolupament de nous sistemes de prevenció i detecció de la COVID-19 i tractaments contra la malaltia d'Alzheimer i el virus de la grip - AVI | Agència Valenciana de la Innovació\nL’AVI finança el desenvolupament de nous sistemes de prevenció i detecció de la COVID-19 i tractaments contra la malaltia d’Alzheimer i el virus de la grip\nL’Agència finança, en l’actualitat, una dotzena d’entitats científiques d’innovació empresarial en instituts d’investigació de la Comunitat Valenciana\nExploren noves tecnologies per a les bateries, sistemes per a evitar les infeccions hospitalàries i alternatives al TAC, entre altres projectes\nEl desenvolupament de sistemes més ràpids i eficaços per a detectar la presència de SARS-CoV-2 en l’organisme i per a neutralitzar-lo tant en l’ambient com en superfícies, l’experimentació amb nous tractaments per a fer front a la malaltia d’Alzheimer, la reinvenció de l’actual tecnologia de bateries mitjançant l’ús de nous materials o el disseny del primer medicament contra el virus de la grip són alguns dels projectes d’R+D+I que una dotzena de centres capdavanters en investigació estan executant amb el suport de l’Agència Valenciana de la Innovació (AVI).\nL’Agència contribueix amb més de tres milions d’euros a la creació i el sosteniment d’estructures específiques d’innovació en un total de 12 centres de la Comunitat Valenciana distingits per l’excel·lència de la seua producció científica. D’aquesta manera, incentiva la investigació aplicada i orientada cap al teixit empresarial a través d’unitats científiques d’innovació empresarial (UCIE), que és com s’ha batejat aquesta figura, que són finançades per l’AVI.\nEls principals projectes d’R+D+I que cada una d’aquestes institucions desenvolupa en el marc d’aquests convenis han protagonitzat recentment el seminari web ‘Innociencia’, que ha organitzat l’Agència, per a donar a conéixer a la ciutadania aquestes iniciatives d’avantguarda científica i tecnològica. La jornada, que es va difondre a través del canal de YouTube de la Generalitat, està disponible per a visualitzar-la en la web corporativa de l’AVI.\nEl Centre de Tecnologia Nanofotònica, adscrit a la Universitat Politècnica de València (UPV), ha presentat en aquest fòrum els seus avanços en el desenvolupament d’un nou mètode basat en tecnologia fotònica per a detectar el coronavirus SARS-CoV-2 de manera ràpida, fiable i econòmica. Un treball en el qual col·laboren amb el Centre Nacional de Microbiologia, Eurofins Ingenasa, el Centre Avançat de Microbiologia d’Aliments (CAMA-UPV) i els instituts tecnològics de la indústria alimentària i el plàstic, Ainia i Aimplas, respectivament.\nA fi de previndre els contagis i frenar l’expansió de la COVID-19, el grup d’Investigació d’Informàtica Industrial i Xarxes de Computadors (i2RC) de la Universitat d’Alacant ha exposat també els primers prototips dels seus sistemes de desinfecció de l’aire i les superfícies mitjançant l’ús d’ozó, que ha fructificat ja en una patent.\nEn aquesta mateixa línia, l’Institut de Materials Avançats (INAM per les sigles en anglés), radicat a la Universitat Jaume I de Castelló, utilitza la nanotecnologia per al desenvolupament de materials amb propietats antimicrobianes a través d’una nova tècnica d’activació ‘in situ’ que posterga la degradació dels seus atributs. Per a desenvolupar aquesta iniciativa, l’INAM col·labora, entre altres agents, amb l’Institut Tecnològic Tèxtil, Aitex.\nMedicament contra la grip\nCombatre un altre virus respiratori, en aquest cas el de la grip, centra els esforços de la Fundació FISABIO, que està desenvolupant un medicament contra aquest patogen a partir d’una classe de molècules denominades pèptids, d’origen humà i amb propietats antimicrobianes. L’objectiu és que els primers assajos amb animals arranquen a curt termini.\nL’Institut de Física Corpuscular (IFIC), centre mixt del CSIC i la Universitat de València, també treballa en una innovació amb impacte mèdic. Es tracta d’un sistema innovador per a obtindre imatges en 3D a partir de radiografies, que constitueix una alternativa al TAC i redueix dràsticament les dosis de radiació a la qual s’exposen els pacients.\nEn aquest mateix camp, l’Institut d’Investigació Sanitària La Fe (IIS La Fe) ha dissenyat una cadira especial que facilita la realització d’estudis radiològics en persones amb grans deformitats en la columna, que fins ara requerien ajuda externa durant tot el procés.\nAmb aquest dispositiu radiotransparent, és a dir, que deixa passar els raigs X, s’evita la irradiació innecessària del personal de suport, ja que no és necessària l’assistència. En aquest projecte s’ha comptat amb el suport de l’Institut de Biomecànica de València (IBV) i de l’Hospital La Fe, on s’han fet les proves necessàries.\nL’Institut Interuniversitari d’Investigació de Reconeixement Molecular i Desenvolupament Tecnològic (IDM) treballa, en canvi, en una nova eina de suport al diagnòstic de la malaltia d’Alzheimer.\nA partir d’una simple anàlisi de sang, el model matemàtic que han desenvolupat els científics de la UPV i la Universitat de València pot detectar biomarcadors d’aquesta malaltia amb una elevada sensibilitat, fins i tot en fases primerenques, i diferenciar-la, a més, d’altres demències.\nEn aquest desenvolupament participen la Universitat Politècnica de València (UPV) i els centres d’investigació biomèdica en xarxa en Malalties Neurodegeneratives i en Bioenginyeria, Biomaterials i Nanomedicina, respectivament, així com la Fundació Centre d’Investigació en Malalties Neurològiques (CIEN per les sigles en castellà).\nUltrasons contra la malaltia d’Alzheimer\nAmb l’objectiu de millorar l’evolució d’aquesta i altres malalties neurològiques, l’Institut d’Instrumentació per a la Imatge Molecular (i3M), cogestionat per la UPV i el CSIC, compta amb dos prototips que eleven significativament l’eficàcia dels actuals tractaments amb ultrasons.\nAquesta tecnologia d’hologrames ultrasònics, amb què s’han desenvolupat diversos prototips amb el suport de l’IBV, redueix tant els costos com les molèsties associades per al pacient.\nDiagnosticar amb precisió la síndrome de l’ull sec, una de les malalties oftalmològiques amb més incidència, és una de les principals línies d’acció de l’Institut de Neurociències (IN), de titularitat mixta entre la Universitat Miguel Hernández i el CSIC. Les investigacions de l’IN han donat lloc a una patent i al desenvolupament d’un prototip de dispositiu de diagnòstic en col·laboració amb l’IBV.\nMés enllà de l’àmbit sanitari, l’Institut de Tecnologia Química (ITQ), un altre centre mixt entre la UPV i el CSIC, treballa el disseny i la fabricació de fotocatalitzadors per a la producció d’hidrogen a partir d’aigua i llum solar. El desenvolupament i l’optimització d’aquesta tecnologia serà clau per a assolir, entre altres usos, l’emmagatzematge de les energies netes, així com el seu alliberament de manera controlada.\nTambé explora les bateries del futur l’Institut de Ciència Molecular (ICMol), que està assajant amb materials nous, com el grafé, per a fabricar bateries que satisfacen les necessitats de la indústria automobilística o del sector tecnològic. Ara com ara, els resultats en el laboratori d’aquest projecte, que es desenvolupa amb el suport d’Aimplas, entre altres agents, són prometedors.\nAixí mateix, l’Institut d’Automàtica i Informàtica Industrial (ai2), adscrit a la Universitat Politècnica de València, ha desenvolupat un demostrador de visió artificial per a classificar i detectar defectes en peces industrials, que sintetitza les capacitats que ofereix aquest centre d’avantguarda.\nRUVID desenvolupa accions per a impulsar la i...\nCarolina Pascual: “L'aliança en tecnologies i...\nLa AVI apoya la incorporación de 27 investiga...\nEspecialistes en alimentació i dieta de l'AVI...\nEspecialistes en obres públiques proposen nou...\nL'AVI dona suport al desenvolupament de nous ...


La Falla Sant Joan guanya amb el primer premi Ús del Valencià 2016\nLa Falla Sant Joan de Xirivella ha guanyat el primer premi Ús del Valencià 2016 que l'Ajuntament de Xirivella atorga cada any per l'ús i la qualitat de la llengua en la retolació dels monuments de la localitat. La comissió guanyadora del primer premi aconsegueix 600 euros.\nEl segon premi, dotat amb 400 euros, ha recaigut en la falla València Elcano Teodor Llorente; i el tercer, amb 200 euros, ha sigut per a la falla Mestre Serrano Alacant.\nTambé hi ha tres mencions honorífiques, dotades amb 100 euros cadascuna, que han sigut per a les comissions falleres de Sant Antoni, Doctor Gómez Ferrer i Mont de Pietat.\nEste dijous al migdia, a la porta de l'Ajuntament, l'alcalde Michel Montaner i la regidora de Normalització Lingüística, Encarna Martí, han entregat als presidents i les falleres majors de les comissions els banderins acreditatius. Ha sigut un acte festiu al qual han acudit centenars de fallers i falleres.\nSegons Encarna Martí, «estos premis tenen com a objectiu la promoció i la dignificació de la nostra llengua en una festa tan emblemàtica com les falles. És un goig poder atorgar estos premis en un acte que ja és de referència en el calendari faller de la nostra localitat».\nA més, s'han repartit xapes commemoratives entre les sis comissions de la localitat amb el lema «A Xirivella, Falles en valencià».\nEls premis valoren l'originalitat, l'extensió i el valencià emprat d'acord amb els criteris que estableix l'Acadèmia Valenciana de la Llengua, entitat que, segons la Llei 7/1978 de la Generalitat Valenciana, de Creació de l'Acadèmia Valenciana de la Llengua, té la competència de determinar la normativa oficial del valencià.


Anul·lada la programació completa del Poeticae 2020 - La Veu - Cultura\nAnul·lada la programació completa del Poeticae 2020\nGuanyadors de la darrera edició del concurs Petit Poeticae, també anul·lat.\nEls diners de les entrades dels espectacles de pagament es retornaran quan es restableixi la normalitat\n23/03/2020 - Redacció\nLa programació del cicle de poesia Poeticae 2020 s’ha suspès a causa de la pandèmia i les mesures de prevenció de contagis. El programa d’actes, que enguany es dedicava al 50è aniversari de la mort de Josep Carner, havia de començar dissabte passat, dia 21, i fa dies que les primeres activitats se n’havien anul·lat. La pròrroga de l’estat d’alarma a quinze dies més ha provocat la cancel·lació de la resta del programa, inclòs el concurs de poesia infantil Petit Poeticae. A les persones que ja haguessin comprat alguna entrada per a algun dels espectacles de pagament previstos, se’ls retornarà els diners tan aviat com sigui possible i pel mateix canal pel qual les haguessin adquirit; és a dir, per www.mirteatres.cat a qui les hagués obtingut per Internet i a l’Auditori Municipal de forma presencial, quan es restableixi la situació i l’equipament pugui obrir amb normalitat.